Na temelju članka 98. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10-ispravak, 90/11, 16/12, 86/12, 126/12-pročišćeni tekst, 94/13, 152/14 i 07/17), Školski odbor Škole za grafiku, dizajn i medijsku produkciju, Zagreb, Getaldićeva 2, na sjednici održanoj 30. listopada 2017. godine , uz prethodnu suglasnost Gradske skupštine Grada Zagreba KLASA: 602-03/17-02/83 URBROJ: 251-01-05-17-44 od 2. listopada 2017. godine , donio je

**ODLUKU O IZMJENAMA STATUTA**

**ŠKOLE ZA GRAFIKU, DIZAJN I MEDIJSKU PRODUKCIJU**

Članak 1.

U Statutu Škole za grafiku, dizajn i medijsku produkciju, KLASA: 602-03/15-01/646, URBROJ: 251-89-01-15-3, od 03.09. 2015.godine, KLASA: 602-03/15-01/962 URBROJ: 251-89-01-15-2 od 16.12.2015. godine., KLASA: 602-03/16-01/436, URBROJ: 251-89-01-16-2 od 13.07.2016. godine, u članku 58. stavku 1. podstavak 4. briše se.

Članak 2.

 Članak 101. mijenja se i glasi:

„Opravdanim izostankom učenika s nastave smatra se izostanak za koji je razredniku, najkasnije drugi dan od dolaska učenika u Školu, dostavljena liječnička potvrda ili potvrda nadležne institucije, ustanove ili druge nadležne fizičke ili pravne osobe, uključujući i e-potvrdu o narudžbi na pregled u zdravstvenoj ustanovi. O razlogu izostanka roditelj odnosno skrbnik obvezan je izvijestiti razrednika najkasnije drugi dan od izostanka.

Opravdanim izostankom s nastave smatra se i izostanak za koji je roditelj odnosno skrbnik pravodobno podnio zahtjev za odobrenje izostanka, a kojeg može odobriti:

- nastavnik za izostanak tijekom nastavnoga dana,

- razrednik za izostanak do 3 (pojedinačna ili uzastopna) radna dana,

* ravnatelj za izostanak do 7 (uzastopnih) radnih dana,
* Nastavničko vijeće za izostanak do 15 (uzastopnih) radnih dana.

Roditelj odnosno skrbnik može, više puta godišnje, osobno ili pisanim putem najkasnije drugi dan od dolaska učenika u Školu, opravdati izostanak učenika u trajanju do tri radna dana, za koji nije podnesen zahtjev iz stavka 2. ovoga članka.

Opravdanost izostanka s nastave zbog zdravstvenih razloga u trajanju duljem od 3 radna dana uzastopno dokazuje se liječničkom potvrdom.“.

Članak 3.

Članak 158. mijenja se i glasi:

„Roditelji odnosno skrbnici odgovorni su za učenikovo redovito pohađanje nastave.

Roditelji odnosno skrbnici dužni su obavijestiti razrednika o razlogu izostanka učenika najkasnije drugi dan nakon izostanka.

Roditelji odnosno skrbnici dužni su opravdati izostanak učenika, osobno ili pisanim putem (ispričnicom roditelja odnosno skrbnika, liječničkom potvrdom ili potvrdom nadležne institucije, ustanove ili druge nadležne fizičke ili pravne osobe, uključujući i e-potvrdu o narudžbi na pregled u zdravstvenoj ustanovi), najkasnije drugi dan od dolaska učenika u Školu.“

Članak 4.

U članku 190. iza riječi: „Škole“ briše se zarez i riječi: „osim odredbe članka 58. podstavka 4. koja stupa na snagu 1. siječnja 2017. godine“.

Članak 5.

Odluka o izmjenama Statuta Škole za grafiku, dizajn i medijsku produkciju stupa na snagu osmog dana od dana objave na oglasnoj ploči Škole.

Prijedlog odluke o izmjenama Statuta Škole za grafiku, dizajn i medijsku produkciju utvrđen je na sjednici Školskog odbora održanoj 13.06.2017. godine.

KLASA: 602-03/17-01/221

URBROJ: 251-89-01-17-01

Zagreb, 13.06. 2017.

PREDSJEDNIK ŠKOLSKOG ODBORA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mislav Papec, prof.

Utvrđuje se da je Gradska skupština Grada Zagreba na ovu Odluku o izmjenama Statuta dala prethodnu suglasnost Zaključkom KLASA:602-03/17-02/83 , URBROJ:251-01-05-17-44 od 2. listopada 2017 .

Ova Odluka o izmjenama Statuta donijeta je 30. listopada 2017, objavljena na oglasnoj ploči 02. studenog 2017., a stupila na snagu 10. studenog 2017.

KLASA:602-03/17-01/477

URBROJ: 251-89-01-17-02

 Zagreb, 30. listopad 2017.

|  |  |  |
| --- | --- | --- |
| PREDSJEDNIK/ICA ŠKOLSKOG ODBORA |  | RAVNATELJ |
| **Mislav Papec, prof.** |  | **Dubravko Deželić, dipl. ing.** |
| **\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  |  |

Na temelju članka 98. Zakona o odgoju i obrazovanju u osnovnoj i srednjoj školi (Narodne novine 87/08,86/09,92/10,105/10-ispravak,90/11,16/12,86/12,126/12-pročišćeni tekst,94/13 i 152/14), Školski odbor Grafičke škole u Zagrebu, Zagreb, Getaldićeva 2, na sjednici održanoj dana 03. ožujka 2017. uz prethodnu suglasnost Gradske skupštine Grada Zagreba,

KLASA: 021-05/17-01/17, URBROJ: 251-01-05-17-4 od dana 16. veljače 2017. donio je

**ODLUKU O IZMJENAMA STATUTA**

**GRAFIČKE ŠKOLE U ZAGREBU**

Članak 1.

U Statutu Grafičke škole u Zagrebu, Zagreb, Getaldićeva 2, KLASA: 602-03/15-01/646

URBROJ: 251-89-01-15-3 od 03. rujna 2015. godine, KLASA: 602-03/15-01/962, URBROJ: 251-89-01-15-2 od 16. prosinca 2015. godine i KLASA: 602-03/16-01/436, URBROJ: 251-89-01-16-2 od 13. srpnja 2016. godine, u cijelom tekstu, naziv: „Grafička škola u Zagrebu“ zamjenjuje se nazivom „Škola za grafiku, dizajn i medijsku produkciju“ u odgovarajućem padežu i rodu.

Članak 2.

Odluka o izmjenama Statuta Grafičke škole u Zagrebu, Zagreb, Getaldićeva 2, stupa na snagu osmog dana od dana objave na oglasnoj ploči Škole.

 Prijedlog Odluke o izmjenama Statuta Grafičke škole u Zagrebu, Zagreb, Getaldićeva 2, utvrđen je na sjednici Školskog odbora održanoj dana 30. siječnja 2017. godine

KLASA: 602-03/17-01/45

URBROJ: 251-89-01-17-01

Zagreb, 30. siječnja 2017.

 PREDSJEDNIK ŠKOLSKOG ODBORA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mladen Pavlek, dipl.ing.

 Utvrđuje se da je Gradska skupština Grada Zagreba na ovu Odluku o izmjenama Statuta dala prethodnu suglasnost Zaključkom KLASA: 021-05/17-01/17, URBROJ: 251-01-05-17-4

Od dana 16. veljače 2017. godine.

 Ova Odluka o izmjenama Statuta donijeta je 03. ožujka 2017., objavljena na oglasnoj ploči 04. ožujka 2017., a stupila je na snagu 12. ožujka 2017.

KLASA: 602-03/17-01/90

URBROJ: 251-89-01-17-1

Zagreb, 03. ožujka 2017.

PREDSJEDNIK ŠKOLSKOG ODBORA: RAVNATELJ:

Mislav Papec, prof. Dubravko Deželić, dipl.ing.